Diari Oficial de la Generalitat Valenciana


Sumari del DOGV 3679, del 02-02-2000 (2000/439)

Acord de 26 de novembre de 1999, de la Comissió Territorial d’Urbanisme de València, que fa referència a la modificació número 1 del pla parcial sector 1 de Massamagrell.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3679

Data del DOGV
:   02-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/439


Data del document
:   26-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Massamagrell
    * pla d'urbanisme

Acord de 26 de novembre de 1999, de la Comissió Territorial d'Urbanisme de València, que fa referència a la modificació número 1 del pla parcial sector 1 de Massamagrell. [2000/A439]
  
En relació amb l'expedient tramés per l'Ajuntament de Massamagrell que fa referència a la modificació número 1 del pla parcial sector 1, es comunica el següent:
  
Antecedents de fet
  
1. El projecte es va sotmetre a informació pública per mitjà de l'Acord del Ple de l'Ajuntament en la sessió celebrada el dia 25 de març de 1999. Després del pertinent període d'exposició pública, en el qual es va presentar una al·legació, va ser aprovat provisionalment pel mateix òrgan el dia 9 de setembre de 1999.
  
2. La present modificació va ser objecte de suspensió per la Comissió Territorial d'Urbanisme en la sessió celebrada el dia 27 de juliol de 1999, a causa de la necessitat de procedir a l'aprovació provisional del projecte de modificació, atés que va ser presentada una al·legació a aquest, a pesar d'haver estat desestimada, i no es pot aplicar, en conseqüència, la previsió municipal d'elevar a definitiu l'acord d'aprovació inicial i exposició pública per al supòsit de no-presentació d'al·legacions.
  
3. El projecte consta de memòria justificativa, plànol d'informació i plànol d'ordenació.
  
4. L'objecte de la modificació és la redelimitació, sense alteració de la superfície, de la configuració geomètrica de les parcel·les qualificades per a ús social comercial i esportiu.
  
La modificació es justifica en la necessitat de dotar de millors condicions d'emplaçament i accessibilitat aquestes parcel·les, de manera que la parcel·la social comercial puga disposar en l'alineació de façana de dues cantonades als carrers números 6 i 7 en projecte, mentre que la parcel·la esportiva tindria comunicació directa amb l'espai lliure públic, amb el qual té una certa vinculació per raó de la destinació.
  
5. Massamagrell té un Pla General d'Ordenació Urbana aprovat definitivament per la Comissió Territorial d'Urbanisme el 30 d'octubre de 1991.
  
El pla parcial industrial sector 1 va ser aprovat definitivament per la Comissió Territorial d'Urbanisme el 15 de novembre de 1990.
  
6. La Comissió Informativa de la Comissió Territorial d'Urbanisme de València, en la sessió celebrada el 24 de novembre de 1999, va emetre un informe relatiu al projecte que ens ocupa, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. L'expedient està complet i la tramitació està d'acord amb el que estableix en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Amb aquest efecte, amb data 28 d'octubre de 1999 ha sigut tramés un certificat de l'acord municipal d'aprovació provisional, adoptat pel ple de la corporació amb data 22 de setembre de 1999.
  
Per això, es considera esmenada l'observació efectuada en l'Acord de la Comissió Territorial d'Urbanisme de 27 de juliol de 1999.
  
2. La documentació està completa, en relació amb el compliment del que estableix l- article 27 de la LRAU.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans parcials de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha exposat, la Comissió Territorial d'Urbanisme, en la sessió celebrada el 26 de novembre de 1999, acorda:
  
 Emetre un informe favorable sobre la modificació número 1 del pla parcial industrial sector 1 de Massamagrell, i elevar al conseller d'Obres Públiques, Urbanisme i Transports la proposta d'aprovació definitiva.